alexandrainst/scandi-wiki huggingface dataset:
Fosstveit bru

Fosstveit bru er ei veibru som krysser Storelva ved Fosstveit i Tvedestrand kommune i Agder. Brua er ei buebru i støpejern med brudekke av tre med spennvidde 19 meter. Den ble bygd i 1837, støpt ved Næs Jernverk, som en del av Vestlandske hovedvei, som erstatning for ei tidligere trebru, og var i bruk som hovedvei fram til 1865, da veien ble omlagt. Brua ble restaurert i 1985, den er synlig fra fylkesvei 106. I dag er veien over brua privat.

På begge sider av veien er oppsatt stabbesteiner, og sør for veien er oppsatt en milepæl fra 1805 da Vestlandske hovedvei sto ferdig.

Fosstveit bru ble av Riksantikvaren i 2002 foreslått vernet i Nasjonal verneplan for veger, bruer og vegrelaterte kulturminner. Miljøverndepartementet fredet brua 17. april 2008.

Se også
Løkke bro
Liste over broer i Norge
Liste over broer i Norge etter lengde

Referanser

Eksterne lenker 

Nasjonal vegdatabank
Tvedestrandsposten: Fosstveit bro fredes (22. april 2008) 
Kulturminneløype 2009

Tekniske og industrielle kulturminner i Norge
Buebroer
Veibroer i Agder
Gamle veier i Norge
Veier i Tvedestrand
Broer åpnet på 1800-tallet
1837 i Norge
Byggverk fullført i 1837
Kulturminner i Tvedestrand
Fredete byggverk i Agder
Aust-Agders samferdselshistorie
Vestlandske hovedvei
Žabljak

Žabljak (serbisk: Жабљак) er en by og kommune med serbisk etnisk flertall i det nordige Montenegro. Byen har 1937 innbyggere (2003), mens kommunen har en befolkning på 4204. Folketallet er jevnt økende. Av befolkningen er 43 % montenegrinere og 50 % er serbere.

Byen Žabljak ligger på 1456 meter over havet midt i Durmitor, og er dermed det høyest beliggende tettstedet på hele Balkan. 

Byen ble grunnlagt formelt i 1870, men det står også et monument her fra 1862 over en militær seier her mot tyrkerne. Siden mellomkrigstiden har turister blitt trukket mot Žabljak på grunn av dens høye beliggenhet med gode rekreasjonsforhold. 

Žabljak er landets kanskje fremste senter for skisport og annen vinteridrett, samt rafting i elven Tara. Umiddelbart vest for byen starter Durmitor nasjonalpark og strekker seg vestover gjennom fjellandskap med 18 bresjøer. Crnosjøen (Crno jezero) eller "Svartsjøen" på 0,52 km² er en av de mest severdige.

Veiforbindelsen opp til kommunesenteret er dårlig, det er en riksvei av lav standard til Mojkovac i øst. En riksvei går også sørover til Nikšić og derfra til Podgorica, 170 km unna. Žabljak har en liten kortbaneflyplass sør for byen.

Eksterne lenker
 
 Destination-Montenegro.com om Zabljak

Montenegros kommuner
Byer i Montenegro
Georg

Georg er et mannsnavn som kommer fra det greske navnet Γεώργιος, «Jeórjos», av jeorgós («jorddyrker, bonde»), utviklet fra Γη «ji» (jord) og έργο «ergo» (arbeid). Norske varianter av Georg er blant andre Jørgen, Gøran og Ørjan. Den feminine varianten er Georgia, som kommer av det greske Γεωργία, «Jeorjía».

Utbredelse
George har vært et svært vanlig navn i England siden 1500-tallet.

George har i mange år vært et populært navn i USA.

På 2000-tallet var varianten Jeórjos (Γεώργιος) det mest brukte mannsnavnet i Hellas, og Giorgi var det mest brukte i Georgia. Variantene Jorge i Chile og Spania, György i Ungarn og Jørgen i Danmark var også blant de mest brukte navnene i de respektive landene.

Jørgen var et populært navn på guttebarn i Norge på 1700- og 1800-tallet og igjen på 1990-tallet. Formen Georg var mest vanlig rundt 1900.

|}

Varianter 
 Albansk: Gjergj
 Armensk: Գևորգ (Gevorg)
 Baskisk: Gorka
 Bulgarsk: Георги (Georgi)
 Dansk: Jørgen
 Engelsk: George, hunkjønn Georgia
 Finsk: Jyrki
 Fransk: Georges
 Galisisk: Xurxo
 Georgisk: გიორგი (Giorgi) 
 Irsk: Seóirse
 Italiensk: Giorgio
 Katalansk: Jordi
 Kroatisk: Juraj
 Latvisk: Jurģis, Juris, Georgs
 Litauisk: Jurgis
 Maltesisk: Ġorġ
 Nederlandsk: Joris, Sjors
 Norsk: Jørgen, Georg, Ørjan
 Polsk: Jerzy
 Portugisisk: Jorge
 Rumensk: Gheorghe
 Russisk: Георгий (Georgij), Юрий (Jurij), Егор (Jegor)
 Serbisk: Ђорђе (Đorđe)
 Slovakisk: Juraj
 Slovensk: Jurij
 Spansk: Jorge
 Svensk: Jörgen, Örjan, Göran, Georg
 Tsjekkisk: Jiří
 Tysk: Georg, Jörg, Jürgen, Jörgen
 Ungarsk: György
 Walisisk: Siôr

Kjente personer ved navn Georg

Kongelige
 Kong Georg I av Storbritannia
 Kong Georg II av Storbritannia
 Kong Georg III av Storbritannia
 Kong Georg IV av Storbritannia
 Kong Georg V av Storbritannia
 Kong Georg VI av Storbritannia
 Kong Georg I av Hellas
 Kong Georg II av Hellas

Andre
 St. George (ca. 275-303), Englands skytshelgen
 George Washington (1732–1799), amerikansk president i perioden 1789-1797
 Georg Sverdrup (1770–1850), filolog 
 Georg Brandes (1842–1927), dansk kritiker og litteraturforsker 
 George Bernard Shaw (1856–1950), irsk dramatiker og nobelprisvinner
 George Orwell (1903–1950), britisk forfatter
 Georg Krog (1915–1991), norsk skøyteløper og skøytepresident 
 George H.W. Bush (f 1924), amerikansk president 1989-1993
 Georg Johannesen (1931–2005), forfatter og lyriker 
 Georg Apenes (f 1940), direktør i Datatilsynet
 George Harrison (1943–2001), britisk gitarist, medlem av the Beatles 
 George Lucas (f 1944), filmregissør fra USA 
 George W. Bush (f 1946), amerikansk president fra 2001
 George Best (1946–2005), nordirsk fotballspiller og kjendis 
 George Clooney (f 1961), amerikansk skuespiller 
 Boy George (f 1961), britisk sanger
 George Michael (f 1963), britisk musiker
 George A. Romero (f 1940) amerikansk regissør

Referanser

Eksterne lenker 
 

Mannsnavn
Navn med gresk opprinnelse
Valle videregående skole (Østre Toten)

For flere skoler med samme navn, se Valle videregående skole

Valle videregående skole er en yrkesfaglig videregående skole på Lena i Østre Toten kommune, som spesialiserer sitt tilbud innen naturbruk. Fra 1. oktober 2014 ble skolen lagt under felles administrasjon med Lena videregående skole. Rektor ved Lena vgs ble rektor for begge skolene.

Valle vgs tar i mot elever fra hele innlandet, og har eget internat for rundt 80 av skolens ca. 170 elever. Som del av skolens lokaliteter er det et eget gårdsbruk med allsidig drift innen planteproduksjon, husdyr, skogbruk. Skolen har også egen stall og smådyrsrom for internatelevene.

Skolen har følgende tilbud: 
 Vg1 Naturbruk 
 Vg2 Landbruk og gartneri 
 Vg2 Skogbruk 
 Vg2 Hest- og Dyrefag
 Vg2 Anleggsgartner- og idrettsanleggsfag 
 Vg3 Studieforberedende naturbruk 
 Vg3 Landbruk

Rektorer 
 2014- Torfinn Overn
 -2014 Morten Kleven
2019 Nils-Fredrik Pedersen

Galleri

Eksterne lenker 
 Valle videregående skoles hjemmeside

Videregående skoler i Innlandet
Skoler i Østre Toten
Lit

Lit er et tettsted i Östersund kommune i Jämtlands län i landskapet Jämtland i Sverige. I 2010 hadde tettstedet  innbyggere. Lit ligger cirka 23 kilometer nord for Östersund.

Referanser 

Tettsteder i Jämtlands län
Östersund kommune
RKO Pictures

RKO (Radio-Keith-Orpheum) Pictures er et amerikansk filmproduksjon- og distribusjonselskap. Kjent som Radio Pictures Inc., og senere RKO Radio Pictures Inc., var det ett av de såkalte «fem store studioene» i Hollywoods gylne æra.

Historie

RKO ble grunnlagt etter at Keith-Albee-Orpheums (KAO) teaterkjede og Joseph P. Kennedys Film Booking Offices of America (FBO), ble slått sammen av Radio Corporation of America (RCA) i oktober 1928. RCA-sjef Davied Sarnoff sto bak sammenslåingen, for å skape et marked for selskapets lydfilmteknologi; RCA Photophone. Investoren Floyd Odlum overtok styringen i selskapet i midten av 1940-årene.
 
RKO har blitt hyllet for sine tallrike musikaler, med Fred Astaire og Ginger Rogers i hovedrollene, som ble produsert fra midten og til sent på 1930-tallet. Katharine Hepburn, og senere Robert Mitchum, opplevde begge sine første filmsuksesser hos RKO, mens Cary Grant var en av studioets stjerner for mange år. Produsent Val Lewtons lavbudsjettskrekkfilmer, i tillegg til RKOs mange film noir-filmer, har blitt hyllet av både filmkritikere og historikere. Studioet gjorde seg mest bemerket med to av filmhistoriens mest kjente filmer; King Kong og Citizen Kane.

I sine siste år ble RKO overtatt av den velkjente industrialisten Howard Hughes, før General Tire og Rubber Company tok over styringen. Det opprinnelige RKO Pictures stopper filmproduksjonen i 1957, og ble oppløst to år senere. I 1981 ble det gjenopplivet av kringkasteren RKO General som sideproduksjonsselskapet RKO Pictures Inc. I 1989 ble dette igjen solgt videre – med alle sine verdier, varemerke og rettighetene til nyinnspillinger av mange klassiske RKO-filmer – til nye eiere, og styres nå som det uavhengige selskapet RKO Pictures LLC.

Eksterne lenker

Historien til RKO Radio Pictures
 The Early Sound Films of Radio Pictures omfattende oversikt over RKO- (og FBO-) filmer frem til 1935, med både skuespillere og premieredatoer. Se også The Early Sound Films of Pathé for RKO-Pathé-filmene mellom 1931-32.
 RKO Theater Chain liste over klassiske kinoer som tilhørte RKO-kjeden; en del av nettsiden Cinema Treasures.

RKO Pictures LLC
 RKO Pictures hjemmesiden til Hartley–Merrill
 RKO Distribution
 Privat hjemmeside til Ted Hartley, RKO Pictures LLC sin styreleder og daglige leder

RKO bibliotek og logoer
 C&C RKO 16 mm Prints omfattende diskusjon omkring bevarings- og rettighetsmomenter til RKO, av David Chierichetti; en del av hjemmesiden FilmCenter
 The RKO Logo essay av Rick Mitchell; del av hjemmesiden Hollywood: Lost and Found
 RKO Pictures Logos detaljert beskrivelse av Nicholas Aczel og Sean Beard

Filmselskaper fra USA
Selskaper etablert i 1928
1928 i USA
Okhrana

Otdelenije po Okhraneniyu Obshchestvennoy Bezopasnosti i Poryadka (Отдѣленіе по охраненію общественной безопасности и порядка, direkte oversatt «Departementet for forsvar av offentlig sikkerhet og orden») eller Okhrannoe otdelenie (Охранное отделение, «Sikkerhetsavdeling), vanligvis kalt Okhranka (Okhrana i vesten) var en hemmelig politistyrke i Det russiske keiserdømmet. Styrken var del av MVD (МВД eller Министерство внутренних дел), Det russiske  innenriksministerium, fra 1880 til 1917. Okrankaen hadde som støttestyrker det såkalte Gendarmenes spesialkorps.

Litteratur 
 A. T. Vassilyev: The Ochrana. The Russian Secret Police. Edited and with an introduction by René Fülöp-Miller. Harrap, London  1930 
 Alexander Gerasimoff: Der Kampf gegen die erste russische Revolution. Erinnerungen. Huber, Frauenfeld u. a. 1934.
 Ronald Gaucher: Saboteure und Attentäter. Der moderne Terrorismus. Kiepenheuer & Witsch, Köln u. a. 1967.
 Ben B. Fischer: Okhrana. The Paris operations of the Russian Imperial Police. Central Intelligence Agency, Washington DC 1997.
 Ochrana. I: Helmut Roewer, Stefan Schäfer, Matthias Uhl: Lexikon der Geheimdienste im 20. Jahrhundert. Mit Organigrammen. Herbig, München 2003, ISBN 3-7766-2317-9, s. 325.
 Catherine Evtuhov, Stephen Kotkin; The Cultural Gradient: the transmission of ideas in Europe, 1789–1991; Rowman & Littlefield, 2003 ISBN 0-7425-2063-3
 Charles A. Ruud, Sergei A. Stepanov; Fontanka 16 — The Tsars' Secret Police; McGill-Queen's University Press (paperback, 2002) ISBN 0-7735-2484-3
 Paris Okhrana 1885–1905  CIA historical review program (Approved for release 22 September 1993)

Eksterne lenker 
 

Russisk etterretning
Tórsvøllur

Tórsvøllur er et fotballstadion som er en del av sportskomplekset Gundadalur i Tórshavn på Færøyene. Stadionet har en kapasitet på 6 000 tilskuere. Det ble bygget i 2000, for å få en gressbane i Tórshavn som kunne huse internasjonale kamper. Tidligere spilte det færøyske landslaget sine hjemmekamper på Toftir.

I 2012 ble det lagt kunstgress på grunn av det røffe klimaet  på Færøyene.

Referanser

Eksterne lenker 
 Torsvollur.fo – Offisiell hjemmeside
 Tórsvøllur foto og video - Nordic Stadiums

Fotballstadioner på Færøyene
Tórshavn
Portal:Færøyene/artikler
Byggverk fullført i 2000
2000 på Færøyene
Andrine

Andrine er en feminin form av mannsnavnet Andreas som er dannet av greske andreios, «mandig, djerv».

Utbredelse

|}

Kjente personer med navnet
Personene i listen er ordnet kronologisk etter fødselsår.
 Louise Alice Andrine van Blommestein (1882–1965), nederlandsk maler
 Andrine Sæther (f. 1964), norsk skuespiller
 Andrine Flemmen (f. 1974), norsk alpinist

Annen bruk av navnet
 Andrine og Kjell, roman av Gisken Wildenvey fra 1934
 Andrine og Kjell, film fra 1952

Referanser

Eksterne lenker 
 

Kvinnenavn
Šavnik

Šavnik (serbisk: Шавник) er en by og kommune i det nordige sentrale Montenegro. Byen har 570 innbyggere (2003), mens kommunen har en befolkning på 2947. Folketallet er nedadgående, etter å ha steget noe fram til omkring 1990. Av befolkningen er 47 % montenegrinere og 47,5 % er serbere.

Šavnik ligger nær kildene til elven Piva, som renenr ut i Tara på grensen til Bosnia-Hercegovina. Biovski-klosteret ligger like sør for byen. Et stykke nord for byen starter Durmitor nasjonalpark og de glaciale Durmitorfjellene.

Historisk sett er tettstedet hovedsete for Drobnjaci-klanen. Byen ble grunnlagt i 1861, som en typisk bygdeby uten særlig industrialisering. Mange innbyggere har emigrert til Nikšić eller lengre sør, og "Šavnik" brukes ofte som synonym på fattigdom og fraflytting.

Veiforbindelsen opp til kommunesenteret er svært dårlig, det er en riksvei til resten av landet, byen ligger halvveis mellom Nikšić og Žabljak. Riksveien går sørover til Nikšić og derfra til Podgorica, 150 km unna. En lokalvei går også østover i stor høyde over Sinjavina-fjellene, og møter E65 / E80 like vest for Kolasin. Videre går en lokalvei vestover til E762, som er hovedveien Podgorica-Nikšić-Beograd.

Žabljak kommune i nord har en liten kortbaneflyplass, den ligger mellom Šavnik og Žabljak.

Eksterne lenker
 
 Durmitor hjemmeside
 Destination-Montenegro.com om Šavnik

Montenegros kommuner
Byer i Montenegro
Plužine

Plužine (serbisk: Плужине) er en by og kommune med serbisk majoritetsbefolkning i det nordvestlige Montenegro langs grensen til Bosnia-Hercegovina. Byen ligger ved elven Piva, og har 1.494 innbyggere (2003), mens kommunen har en befolkning på 4 272. Folketallet er økende, og mer enn doblet siden 1980. Av befolkningen er 33 % montenegrinere og 61 % serbere.

Plužine ligger ved elven Piva, som renner sammen med Tara på grensen til Bosnia-Hercegovina. Elven ble i 1975 demmet opp med den høye Mratinje-dammen og Plužine by ligger idyllisk ved den betydelige reservoarsjøen (Pivasjøen) som er skapt av dette. I vest startter Durmitor nasjonalpark og de glasiale Durmitorfjellene, som strekker seg østover til Žabljak.

Veiforbindelsen gjennom kommunen besørges av E-762, som er hovedveien Podgorica-Nikšić-Beograd. Det går ellers en svært dårlig vei over Durmitor østover til Žabljak, og en lokalvei vestover til Bosnia. Žabljak kommune i øst har en liten kortbaneflyplass, mens Nikšić i sør har en regional flyplass.

Eksterne lenker
 
 Destination-Montenegro.com om Plužine

Montenegros kommuner
Byer i Montenegro
Slaget om Kiev

Slaget om Kiev i 1943 var den sovjetiske gjenerobringen av storbyen Kyiv (også kjent som Kiev) og området omkring i Ukraina på østfronten under andre verdenskrig. Gjenerobringen kan sees som en del av de utstrakte kamphandlingene langs elven Dnepr, også omtalt som slaget ved Dnepr.

I forkant av slaget hadde de sovjetiske styrkene lyktes i å etablere to brohoder over Dnepr, et nord og et sør for byen, og disse dannet utgangspunkt for angrepet.

Slaget ble gjennomført i fire faser, to offensive faser og én defensiv fase av Den røde armé, samt ett offensivt motangrep fra Wehrmacht. Slaget medførte enorme tap, særlig for Sovjetunionen.

Eksterne lenker 
 

Kyiv (1943), Slaget om
Slag i Ukraina
Appleton House

Appleton House var et stort herskapshus på området til The Sandringham Estate, Sandringham House i Norfolk i Storbritannia, omgitt av en stor park. Området eies fortsatt av Det britiske kongehus og brukes som privat sommersted og jaktområde for den britiske kongefamilien. 

Appleton House ble gitt i bryllupsgave til den engelske prinsesse Maud og den danske prins Carl da de giftet seg 22. juli 1896. Kong Olav V ble født som dansk prins i dette huset 2. juli 1903 og fikk navnet Alexander. Også etter 1905 tilbrakte Dronning Maud lange perioder hvert år på Appleton, og reiste fram og tilbake med alle sine ridehester og personlige stab. Etter at dronning Maud døde under et opphold der i november 1938, ble huset straks gitt tilbake den britiske kongefamilien av Kong Haakon 7. I januar 1939 kom kronprins Olav til Appleton for siste gang for å pakke ned alle møbler og gjenstander fra sitt barndomshjem. Mye av dette finnes den dag i dag i De kongelige samlinger på Slottet i Oslo.

Den britiske kongefamilien brukte aldri Appleton House, bortsett fra at det ble bygget et tilfluktrom på området under Annen verdenskrig. Selve våningshuset forfalt mer og mer og området rundt ble forpaktet bort til kommersiell gårdsdrift i tiårene etter krigen. Det store teglsteinshuset i to etasjer ble revet med gravemaskin i juli 1984, og tilfluktsrommet sprengt og jevnet med jorden. I dag er det ingen spor igjen av denne «kongelige residens» bortsett fra en fullstendig overgrodd tornerose-hage der Dronning Mauds flotte parkanlegg en gang lå.

Eksterne lenker
 Appleton House på kongehuset.no
 Det britiske kongehusets hjemmesider

Kongelige residenser i Storbritannia
EM i svømmesport 2008

Europeisk mesterskap i svømmesport 2008 ble avholdt i Eindhoven, Nederland, fra 13. mars til 24. mars 2008. Svømmingen ble avholdt på langbane.

Totalt antall medaljer

Svømming

Medalje tabell

Øvelser menn

Øvelser damer

Eksterne lenker
 Stevnets offisielle side
 Svømmerangeringer Swinrankings.net
 Videoer & Resulter på SwimPassion.net

2008
Internasjonale mesterskap i 2008
Internasjonale mesterskap i Nederland
Sport i Eindhoven
Svømming
Svømming i Nederland
Svømming i 2008
Stuping i Nederland
Stuping i 2008
Synkronsvømming i Nederland
Synkronsvømming i 2008
Duomo di Milano

Duomo di Milano er en katedral i Milano. Katedralen ble påbegynt i 1386 og innviet i 1418, men ble ikke fullført før i 1965. Fasaden ble fullført i 1813 i gotisk stil. Katedralen har rundt 3 500 skulpturer og statuer i fasaden. Disse forestiller helgener, dyr og monstre. Den største statuen befinner seg på toppen av det høyeste spiret, og er en 4 meter høy, gullbelagt statue av jomfru Maria, kalt La Madonnina.

Eksterne lenker 
 

Kirker i Italia
Byggverk i Milano
Mariakirker
Katolske kirker i Italia
Georgia Aquarium

Georgia Aquarium i Atlanta, Georgia er verdens største akvarium, med mer enn 30 000 kubikkmeter vann og mer enn 100 000 dyr tilhørende 500 ulike arter. 

Akvariet ble åpnet for allmennheten 21. november 2005. Publikumstilstrømningen har vært langt større enn man hadde regnet med selv om billetten er relativt dyr. 1. mars 2006 tok akvariet imot sin besøkende nummer én million. Det første året ble det solgt 290 000 årspass. For å unngå at bare besøkende med årspass slapp inn ble denne billettypen avviklet.

Samlingen 
Akvariet inneholder mellom 100 000 og 120 000 fisker og andre vanndyr. Fiskene ble fraktet fra Taiwan i 42 store tanker.
De fire mest kjente skapningene i akvariet er fire hvalhaier. Disse holdes i et 23 500 kubikkmeters kar. 
Akvariet har også fem hvithvaler som er ca. 3 meter lange.

Eksterne lenker 
 
 Google Earth – 3D modell

Offentlige akvarier
Byggverk i Georgia (USA)
Xixia-riket

Vest-Xia eller Xi Xia, Tangut-imperiet (kinesisk: 西夏; pinyin: Xī Xià). var en stat som var grunnlagt at tangut-stammene, og som styrte over dagens Gansu-, Shaanxi- og Ningxia-provinser. Xi Xia eksisterte mellom 1038, da det ble grunnlagt, og 1227, da riket overga seg til mongolene. Etter at mongolene hadde sendt seks felttog mot tangutene, ble Xi Xia administrert av mongolene som en del av riket deres. Vest-Xia hadde ti keisere og en befolkning på omkring tre millioner. 

Kinas historie
Ningxia Huis historie
Indre Mongolias historie
Gansus historie
Shaanxis historie
Stater og territorier etablert i 1038
Stater og territorier opphørt i 1227
Tidligere land i Asia
Adult Children of Alcoholics

Adult Children of Alcoholics («Voksne barn av alkoholikere»), forkortet ACA,  er et anonymt fellesskap av kvinner og menn som har vokst opp i et alkoholisert eller på annen måte dysfunksjonelt hjem. ACA-ere oppdager ofte at de har mange felles karaktertrekk som følge av hendelser og opplevelser som skjedde i barndommen, for eksempel ved at de blir alkoholikere selv, gifter seg med dem eller begge deler.

ACA er åpent for alle som ønsker å tilfriskne fra effektene av å ha vokst opp i et alkoholisert eller på annen måte dysfunksjonelt hjem. ACA opererer ikke med noen medlemslister og all deltakelse er frivillig.

ACA er et selvstendig 12-trinnsfellesskap som benytter arbeidsmetodikken til Anonyme alkoholikere (AA). ACA jobber med og etter «de tolv trinn og tolv tradisjoner», også dette etter mønster fra AA.

Kjernen i ACA er møtene. Under et møte er det fritt for alle deltakere å ta ordet, og ingen avbryter, kommenterer eller gir råd til det som blir sagt. Alle snakker ut fra seg selv, og deler på denne måten sine erfaringer, styrke og håp. Standard møtetid er en og en halv time.

I tillegg til møtene oppmuntres nye medlemmer til å jobbe med programmet gjennom de 12 trinn, som er basert på handling og grunnet i kjærlighet. Mange finner det nyttig å skaffe seg en sponsor som har den erfaringen man selv mangler når man skal gå i gang med å jobbe trinn. Telefonen kan også være et viktig bindeledd mellom møtene, så man kan snakke med andre ACA-ere.

ACA krever ingen kontingent, alle ACA-grupper er selvhjulpne gjennom egne frivillige bidrag.

Se også 
 Anonyme Alkoholikere
 Al-Anon
 Anonyme Narkomane

Eksterne lenker 
 Adult Children of Alcoholics WSO
 ACA Norge
 Al-Anon Norge
 AA Norge
 Anonyme Narkomane

Rusomsorg
Queensrÿche (album)

Queensrÿche er en selvtitulert EP med det amerikanske progressiv metal bandet Queensrÿche.

EP-en er bandets første utgivelse, og ble utgitt i 1983 på det uavhengige plateselskapet «206 Records», som tilhørte bandet. Pga suksessen med albumet og glimrende kritikk i magasinet Kerrang!, ble bandet signet til EMI, og albumet ble utgitt på nytt. Albumet gjenspeiler bandets største musikalske påvirkninger, Iron Maiden og Judas Priest med flere.

Bandet gikk på turne etter utgivelsen, og de åpnet for Quiet Riot, Ronnie James Dio og Twisted Sister. Turneen var ferdig i november, og bandet begynte kort tid etter å gjøre klar for den første fullengde album, The Warning.

Albumet solgte til gullplate 15. august 1991.

Sporliste
Original EP (vinyl)
«Queen of the Reich» (Chris DeGarmo) – 4:24
«Nightrider» (DeGarmo, Michael Wilton) – 3:47
«Blinded» (DeGarmo, Wilton) – 3:06
«The Lady Wore Black» (DeGarmo, Geoff Tate) – 6:15

Nyutgivelse (CD) (1989)
«Queen of the Reich» (Chris DeGarmo) – 4:24
«Nightrider» (DeGarmo, Michael Wilton) – 3:47
«Blinded» (DeGarmo, Wilton) – 3:06
«The Lady Wore Black» (DeGarmo, Geoff Tate) – 6:15
«Prophecy» (DeGarmo) – 4:00

Remastered (CD) (2003)
«Queen of the Reich» (Chris DeGarmo) – 4:24
«Nightrider» (DeGarmo, Michael Wilton) – 3:47
«Blinded» (DeGarmo, Wilton) – 3:06
«The Lady Wore Black» (DeGarmo, Geoff Tate) – 6:15
«Nightrider» (DeGarmo, Wilton) – 4:32
«Prophecy» (DeGarmo) – 3:59
«Deliverance» (Wilton) – 3:40
«Child of Fire» (Wilton, Tate) – 4:36
«En Force» (DeGarmo) – 5:47
«Blinded» (DeGarmo, Wilton) – 3:26
«The Lady Wore Black» (DeGarmo, Tate) – 7:01
«Warning» (Wilton, Tate) – 4:56
«Take Hold of the Flame» (Tate, DeGarmo) – 5:12
«Queen of the Reich» (DeGarmo) – 5:21
Spor 5-14 ble innspilt live på Nihon Seinen-kam, Tokyo, Japan, 5. august, 1984.

Personell
Geoff Tate – Vokal
Chris DeGarmo – Gitar
Michael Wilton – Gitar
Eddie Jackson – Bassgitar
Scott Rockenfield – Slagverk

Lister
Billboard (USA)
1983, Popalbum, #81
1983, Topp 200 album, #81

Eksterne lenker   
 
 Queensrÿche.com – Queensrÿche
 The Early Days of Queensrÿche



EP-plater fra 1983
EP-plater fra USA
Queensrÿche-album